Γιούρκας Σεϊταρίδης

Ο Γεώργιος "Γιούρκας" Σεϊταρίδης (Πειραιάς, 4 Ιουνίου 1981) είναι Έλληνας πρώην διεθνής ποδοσφαιριστής, που αγωνιζόταν στη θέση του δεξιού αμυντικού. Είναι γιος του παλαιού ποδοσφαιριστή Δημήτρη Σεϊταρίδη, ενώ ποδοσφαιριστής υπήρξε και ο συνονόματος παππούς του. Το 2021 η IFFHS τον επέλεξε στην καλύτερη 11άδα όλων των εποχών του ελληνικού ποδοσφαίρου.

Είναι παντρεμένος με την Μάιρα Παπαϊωάννου και έχει μία κόρη.
 Καριέρα σε συλλόγους 
 ΠΑΣ Γιάννινα 
Ξεκίνησε την ποδοσφαιρική του καριέρα στο Σταυράκι. Από εκεί πήγε στον ΠΑΣ Γιάννινα το καλοκαίρι του 1998, όντας επιλογή του Μάκη Κατσαβάκη. Την περίοδο 1999-2000 βοήθησε σημαντικά στην πορεία ανόδου στην Α' Εθνική και παρέμεινε στον "Άγιαξ της Ηπείρου" έως τον Ιανουάριο του 2001.

 Παναθηναϊκός (2001-2004) 
Η χρονιά αυτή (2001) αποτέλεσε ορόσημο στη μετέπειτα καριέρα του, καθώς υπέγραψε πενταετές συμβόλαιο στον Παναθηναϊκό, σημείωσε το πρώτο του τέρμα στις ευρωπαϊκές συλλογικές διοργανώσεις (στις 7 Μαρτίου 2001) εναντίον της Μάντσεστερ Γιουνάιτεντ  Το τέρμα του Γιούρκα Σεϊταρίδη στη Μάντσεστερ Γιουνάιτεντ (video). youtube.com  για τη δεύτερη φάση των ομίλων του Champions League, ενώ αναδείχθηκε και καλύτερος νέος Έλληνας ποδοσφαιριστής, βραβείο που μοιράστηκε με τους Παντελή Καφέ και Άγγελο Χαριστέα.

Στο "τριφύλλι" παρέμεινε συνολικά τρεις περιόδους, με την τελευταία (2003-04), να είναι και η πλέον επιτυχημένη, καθώς υπήρξε βασικό στέλεχος της αθηναϊκής ομάδας στην κατάκτηση του νταμπλ.

 Πόρτο 
Το καλοκαίρι του 2004 κι ενώ είχε μεσολαβήσει ο θρίαμβος του Euro 2004 μεταγράφηκε, έναντι τριών εκατομμυρίων ευρώ, στην Πόρτο, τότε κάτοχο του Champions League, ενώ φήμες ήθελαν τη Ρεάλ Μαδρίτης να ενδιαφέρθηκε για την απόκτησή του. Με την πορτογαλική ομάδα κατέκτησε το Διηπειρωτικό Κύπελλο του 2004.

 Ντιναμό Μόσχας 
Στις 23 Μαΐου 2005 πήρε μεταγραφή για τη ρωσική Ντιναμό Μόσχας, με το κόστος της μετακίνησής του να αγγίζει τα δέκα εκατομμύρια ευρώ, η οποία την εποχή εκείνη ήταν η ακριβότερη μεταγραφή Έλληνα ποδοσφαιριστή όλων των εποχών. Μεταγραφικά ρεκόρ Ελλήνων ποδοσφαιριστών.transfermarkt.com 

 Ατλέτικο Μαδρίτης 
Στις 31 Μαΐου 2006 ακολούθησε νέα μεταγραφή, αυτή τη φορά με προορισμό την Ατλέτικο Μαδρίτης, έναντι έξι εκατομμυρίων ευρώ, όντας ο δεύτερος Έλληνας που είχε αγωνιστεί στους "ροχιμπλάνκος" μετά τον Ντέμη Νικολαΐδη.
Στις 27 Αυγούστου 2006 ο Σεϊταρίδης αποβλήθηκε στο ντεμπούτο του, εναντίον της Ράθινγκ Σανταντέρ. Σκόραρε το πρώτο του γκολ για την ομάδα στις 21 Ιουλίου 2007 σε έναν αγώνα για το κύπελλο Ιντερτότο εναντίον της Γκλόρια Μπίστριτσα. Στον ισπανικό σύλλογο παρέμεινε συνολικά τρία χρόνια.

 Παναθηναϊκός (2009-2013) 
Το 2009 αποφάσισε να επιστρέψει στην Ελλάδα για μια δεύτερη θητεία στον Παναθηναϊκό, υπογράφοντας συμβόλαιο τεσσάρων χρόνων.

 Διεθνής καριέρα 
Στις 13 Φεβρουαρίου 2002 πραγματοποίησε το ντεμπούτο του με την Ελλάδα σε φιλικό αγώνα εναντίον της Σουηδίας.

Κορυφαία του στιγμή με τη "γαλανόλευκη" φανέλα αποτέλεσε αναμφισβήτητα η κατάκτηση του Euro 2004 στην Πορτογαλία, όπου αγωνίστηκε και στους έξι αγώνες που έδωσε η Ελλάδα για ενενήντα λεπτά. Ο Σεϊταρίδης "έλαμψε" με την υψηλή απόδοση που είχε στα γήπεδα της Πορτογαλίας και η UEFA εκτιμώντας τη συμβολή του στην επιτυχία της Ελλάδας, τον συμπεριέλαβε στην καλύτερη ενδεκάδα της διοργάνωσης, μαζί με τέσσερις ακόμη Έλληνες, τους Αντώνη Νικοπολίδη, Τραϊανό Δέλλα, Άγγελο Χαριστέα και τον αρχηγό Θοδωρή Ζαγοράκη.

Το καλοκαίρι του 2005 αγωνίστηκε στο κύπελλο Συνομοσπονδιών που διεξήχθη στη Γερμανία, ενώ υπήρξε βασικό στέλεχος της Ελλάδας και στο Euro 2008.

Τελευταία του εμφάνιση με την Ελλάδα σε τελική φάση διοργάνωσης υπήρξε η συμμετοχή του στο Μουντιάλ 2010 στα γήπεδα της Νότιας Αφρικής.

 Στατιστικά στοιχεία ανά περίοδο 
Σε συλλογικό επίπεδοΠρωτάθλημαΚύπελλοΔιεθνήΛοιπάΣύνολοΠερίοδοςΣύλλογοςΠρωτάθλημαΣυμμετοχέςΤέρματαΣυμμετοχέςΤέρματαΣυμμετοχέςΤέρματαΣυμμετοχέςΤέρματαΣυμμετοχέςΤέρματαΕλλάδαΠρωτάθλημαΚύπελλοΕυρώπηΛοιπάΣύνολο1998–99ΠΑΣ ΓιάννιναΒ' Εθνική60––––––601999–00243––––––2432000–01Α' Εθνική102––––––1022000–01ΠαναθηναϊκόςΑ' Εθνική120––21––1412001–021901070––2702002–032502020––2902003–042106080––350ΠορτογαλίαΠρωτάθλημαΚύπελλοΕυρώπηΛοιπάΣύνολο2004–05ΠόρτοPrimeira Liga23020110––360ΡωσίαΠρωτάθλημαΚύπελλοΕυρώπηΛοιπάΣύνολο2005Ντιναμό ΜόσχαςPremier League80––––––80200600––––––00ΙσπανίαΠρωτάθλημαΚύπελλοΕυρώπηΛοιπάΣύνολο2006–07Ατλέτικο ΜαδρίτηςΠριμέρα Ντιβιζιόν31020––––3302007–08140––41––1812008–091402040––200ΕλλάδαΠρωτάθλημαΚύπελλοΕυρώπηPlay-offsΣύνολο2009–10ΠαναθηναϊκόςSuperleague8020––––1002010–117020––––902011–1220––––10302012–13240305010330Σύνολο2485220432203157

 Τίτλοι 
 Πρωταθλήματα με Παναθηναϊκό: 2004, 2010
 Κύπελλα με Παναθηναϊκό: 2004, 2010
 Euro 2004
 Διηπειρωτικό Κύπελλο 2004

 Πολιτική 

Στις αυτοδιοικητικές εκλογές του 2019 ήταν υποψήφιος δημοτικός σύμβουλος Αθηναίων με την παράταξη «Αθήνα Ψηλά» του Κώστα Μπακογιάννη.

Στις βουλευτικές εκλογές του Μαΐου και του Ιουνίου 2023 ήταν υποψήφιος στην εκλογική περιφέρεια Ιωαννίνων με τη Νέα Δημοκρατία, αλλά δεν εξελέγη.

 Παραπομπές 

 Πηγές 
 Η καριέρα του Γιούρκα Σεϊταρίδη στο National Football Teams
 Το προφίλ του Γιούρκα Σεϊταρίδη στο transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΦΚ Ντιναμό Μόσχας
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Έλληνες ποδοσφαιριστές στο εξωτερικό
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Έλληνες πολιτευτές